Avoimen tiedon ohjelman ohjausryhmän kokouksen 1.10.2014 pöytäkirja

Aika 1.10.2014

* klo 10.00 – 11.30 kokous
* klo 11.40 salaattilounas
* klo 12.10 – 14.00 Avoimen tiedon vaikuttavuus -työpaja

Paikka Valtioneuvoston Pihapaviljongin kokoushuone Mustikka, osoitteessa Snellmaninkatu 5

Läsnä Valtiosihteeri Sami Paatero, VM, puheenjohtaja

Valtiosihteeri Raimo Luoma, VM, varapuheenjohtaja

ICT-johtaja Anna-Maija Karjalainen, VM

Johtaja Jussi Kaurola, Ilmatieteen laitos

Tietopalvelujohtaja Heli Mikkelä, Tilastokeskus, pääjohtaja Marjo Bruunin sijaisena

Pääjohtaja Lea Kauppi, SYKE

Ylijohtaja Hannu Luntiala, VRK

Neuvotteleva virkamies Kati Jussila, VM

*Pysyvät asiantuntijat:*

KTT Heli Koski, ETLA

Kehitysjohtaja Pekka Koponen, Forum Virium Helsinki

Jaakko Korhonen, Open Knowledge Finland ry:n varapuheenjohtaja

Erityisasiantuntija Elisa Kettunen, Suomen Kuntaliitto

Aleksi Rossi YLE, kehityspäällikkö Sami Kallisen sijaisena

Erityisasiantuntija Olli-Pekka Rissanen, VM

*Sihteeristö:*

Neuvotteleva virkamies Anne Kauhanen-Simanainen, VM

Neuvotteleva virkamies Mikael Vakkari, VM

Ohjelmapäällikkö Margit Suurhasko, sihteeri

Läsnä työpajassa (ohjelman ohjausryhmän ja valmistelu- ja koordinointiryhmän jäseniä)

Valtiosihteeri Sami Paatero, VM, puheenjohtaja

Johtaja Jussi Kaurola, Ilmatieteen laitos

Tietopalvelujohtaja Heli Mikkelä, Tilastokeskus, pääjohtaja Marjo Bruunin sijaisena

Pääjohtaja Lea Kauppi, SYKE

Joonas Kankaanrinne, VRK, ylijohtaja Hannu Luntialan sijaisena

Neuvotteleva virkamies Kati Jussila, VM

KTT Heli Koski, ETLA

Kehitysjohtaja Pekka Koponen, Forum Virium Helsinki

Jaakko Korhonen, Open Knowledge Finland ry:n varapuheenjohtaja

Erityisasiantuntija Elisa Kettunen, Suomen Kuntaliitto

Johtaja Asta Manninen, Helsingin kaupunki

Aleksi Rossi YLE, kehityspäällikkö Sami Kallisen sijaisena

Suunnittelija Emil Asp, LVM

Opetusneuvos Juha Haataja, OKM

Erityisasiantuntija Olli-Pekka Rissanen

Neuvotteleva virkamies Anne Kauhanen-Simanainen, VM

Neuvotteleva virkamies Mikael Vakkari, VM

Ohjelmapäällikkö Margit Suurhasko

sekä työpajan kirjurit

Neuvotteleva virkamies Arja Terho

Ohjelmapäällikkö Marjukka Saarijärvi

Asiantuntija Leea Rautanen

Projektiassistentti Tiia Jalonen

1. Kokouksen avaus (klo 10:15-10:25)

Ohjausryhmän puheenjohtajiston ja jäsenten esittely.

Uudet henkilöt ohjausryhmässä muutospäätöksen perusteella

* Valtiosihteeri Sami Paatero, VM, puheenjohtaja
* Valtiosihteeri Raimo Luoma, VM, varapuheenjohtaja
* ICT-johtaja Anna-Maija Karjalainen, VM
* Open Knowledge Finland ry varapuheenjohtaja Jaakko Korhonen
* johtaja Jussi Kaurola Ilmatieteen laitos, pääjohtaja Taalaksen varalla
* ohjelmapäällikkö Margit Suurhasko, VM - sihteeristö

1. Kokouksen esityslistan hyväksyminen (klo 10:25-10:30)

**Päätös:** Esityslista hyväksyttiin.

1. Edellisen kokouksen pöytäkirjan hyväksyminen

[https://wiki.julkict.fi/julkict/avoin-data/dataportaali/avoin-tieto-ohry/kokous-15012014/avoimen-tiedon-ohjelman-ohjausryhman-poytakirja-15-1.2014/view](https://wiki.julkict.fi/julkict/avoin-data/dataportaali/avoin-tieto-ohry/kokous-15012014/avoimen-tiedon-ohjelman-ohjausryhman-poytakirja-15-1.2014/view%20)

**Päätös:** Pöytäkirja hyväksyttiin.

1. Avoimen tiedon eteneminen vuonna 2014 (klo 10:30-11:40)

* Tilannekatsaus avoimen tiedon ohjelman ja tietovarantojen avaamisen etenemiseen, esittelijä neuvotteleva virkamies Anne Kauhanen-Simanainen
* Yhteenveto Avoimen tiedon messuista 15.-16.9.2014 / ohjelmapäällikkö Margit Suurhasko <http://avoinSuomi2014>
* Tietovarantojen avaamiseen tilannekuva ja eteneminen kunnissa, esittelijä erityisasiantuntija Elisa Kettunen, Suomen Kuntaliitto

Jatkolinjauksista käytiin seuraavaa keskustelua

* + Tulisi löytää mekanismi ja toimintamallit sille, miten avoimen datan hyödyntäjät luovuttaisivat takaisin dataa siitä, miten ovat käyttäneet dataa.
  + Toivotaan uusia menetelmiä seurata tietovarantojen avaamisen etenemistä. Avoindata.fi tulee helpottamaan tätä, kun sinne tuodaan tiedot avatuista tietovarannoista. Portaalissa on tarkoitus julkaista myös listoja avatuista ja virastojen ilmoitusten mukaan avattavissa olevista tietovarannoista.
  + Valtion ja kuntien välistä tiedon vaihtoa tulee tehostaa avoimen datan avulla ja niin, ettei dataa tarvitsisi siirtää paikasta toiseen turhaan, vaan että se on avoimesti käytettävissä siellä, missä se on tuotettu.
  + On keskitytty liiaksi rajapintoihin ja niiden avaamisen. Tiedon hyödyntämiseksi on kiinnitettävä huomiota tietosisältöihin ja tietorakenteisiin ja niiden yhtenäistämiseen. Laadukkaat metatiedot ovat myös välttämättömiä, jotta tietoja voidaan tehokkaasti hyödyntää ja yhdistellä.
  + Tietovarantojen avaamiseen on useita eri näkökulmia. Toisaalta katsotaan, että tulisi avata kaikki julkiset, lainsäädännön perusteella avattavissa olevat tietovarannot. Toinen näkemys on, että tietovarantoja tulisi avata tarvelähtöisesti kansalaisten tarpeiden pohjalta. Tätä varten tarvitaan dialogia hallinnon sekä tiedon hyödyntäjien, kuten kansalais- jakehittäjäyhteisöjen ja yritysten kesken. Virastot tarvitsevat rahoitusta tietovarantojen avaamiseen ja niiden ylläpitoon ja kehittämiseen. Päätöksentekijät tarvitsevat vakuuttavaa näyttöä siitä, että raha saadaan takaisin verotuloina tai muina yhteiskunnallisina hyötyinä. Tätä varten tarvitaan vaikutusten seurantaa ja mittausta.
  + Keskusteltiin Suomen sijoituksesta Global Open Data Indexistä <http://global.census.okfn.org/> ja todettiin, että tiedot eivät esim. valtion rahoituksesta ole enää ajan tasalla. Valtion talousarvioesitykset on avattu koneluettavassa muodossa syyskuussa.
  + Todettiin, että datan arvo vähenee vanhetessaan, sen vuoksi on tärkeää julkaista avointa dataa mahdollisimman reaaliaikaisesti.
  + Nyt tavoitteena on, että kaikki merkittävät tietovarannot avataan tämän vuosikymmenen aikana. Ehdotettiin, että avaamista vauhditettaisiin vielä ottamalla tavoitevuodeksi Suomen itsenäisyyden 100-vuotisjuhlavuosi 2017. Tällä vastattaisiin juhlavuoden haasteeseen.
  + Datan avaaminen on vaativa prosessi, kun pyritään laajaan koneluettavuuteen ja reaaliaikaiseen tietoon. Avoimen datan käyttöön on kansalaisella vielä korkea kynnys.
  + Vuoden 2017 teemaksi ehdotettiin valistuneen kansalaisen näkökulmaa ja tiedon lukutaitoa. Tieto kuuluu meille jokaiselle ja tiedon lukutaitoon sisältyy lähdekriittisyys.
  + Tiedon avaamisen ohella tulisi tarkastella kriittisesti erityisesti ei-viranomaislähteiden avaaman tiedon alkuperää ja oikeellisuutta ja huolehtia siitä, että on olemassa mekanismit, joilla voidaan varmistua sekä alkuperästä että oikeellisuudesta.
  + Julkisen hallinnon tietovarantojen lähtökohtana tulisi olla se, että verovaroilla tuotettu avoin tieto on kaikkien kansalaisten käytössä maksutta. Lisäksi tiedonkeruussa ja jakelussa tulisi välttää päällekkäisyyksiä.
  + Yksi lähtökohta kuntasektorin tietovarantojen kartoitukseen ja avaamiseen olisi toteuttaa avaaminen osana kuntien tiedonkeruu- ja raportointivelvoitetta.

**Päätös:** Merkitään tiedoksi tilannekatsaus. Avoimen tiedon edistämisen jatkolinjauksia työstetään edelleen ohjausryhmän keskustelun pohjalta.

Kaikki pidetyt esitykset sekä neuvottelevan virkavirkamiehen Mikael Vakkarin esitys: JulkICTLab – kokeiluympäristön kehittäminen löytyvät JulkICT-wikistä osoitteesta <https://wiki.julkict.fi/julkict/avoin-data/dataportaali/avoin-tieto-ohry/kokous-01102014>

**Salaattilounas klo 11.40**

1. AVOIMEN TIEDON VAIKUTTAVUUS -TYÖPAJA klo 12.10 – 14.00

Työpajan tavoitteena oli antaa näkökulmia esitutkimuksen tekemiseen.

Työpajan työskentelystä koottiin muistio, joka on esitutkimuksessa hyödynnettävissä. Muistio viedään kokousmateriaaleihin JulkICT-wikiin.

1. Ohjausryhmän seuraava kokous

Sovitaan seuraava kokous.

**Päätös:** Seuraava kokous 15.1.2015 klo 13.00 – 16.00

LIITTEET Kokouksen ja työpajan esitykset sekä työpajamuistio osoitteessa <https://wiki.julkict.fi/julkict/avoin-data/dataportaali/avoin-tieto-ohry/kokous-01102014>